
УТВЪРЖДАВАМ!
ДИРЕКТОР: 
ЦВЕТАЛИНА ЗАНКОВА


П Р А В И Л Н И К
 ЗА ВЪТРЕШНИЯ  ТРУДОВ РЕД


Правилникът е актуализиран на заседание на Педагогическия съвет с протокол № 12/14.09.2016 г. и е утвърден със заповед на директора № 847-11/17.09.2016 г.


Ι. ΟБЩИ ПОЛОЖЕНИЯ

1.  Този правилник се въвежда със заповед на директора на  ОУ  ”Св. Паисий Хилендарски” – с. Езерче, в съответствие с чл. 181 от КТ. Правилникът може да се допълва и актуализира, като промените се въвеждат със заповед за изменение и допълнение на Правилника.
2.  С длъжностните характеристики се конкретизират трудовите задължения на работниците и служителите.
3.  Правилникът за вътрешния ред се издава от директора на учебното заведение и има за цел да осигури укрепването на трудовата дисциплина, правилната организация на работа, пълно и рационално използване на работното време с цел непрекъснато подобряване на труд и по-добра резултатност на учебно-трудовия процес.

ΙΙ. ДИРЕКТОР
1. Сключва трудови договори с учителите и служителите.
2. Разработва щатното разписание на учебното заведение, Списък – Образец № 1 за разпределение на учебните часове и вътрешно-нормативната уредба, свързана с организацията на работната заплата.
3.  Грижи се за опазване на материално-техническата база в учебното заведение.
4.  Носи отговорност за правилното водене, съхраняване и опазване на задължителната училищна документация.
5.  Организира изпълненията на изискванията на гражданската отбрана и противопожарна охрана в учебното заведение.
6.   Осъществява вътрешен контрол, съобразно нормативните актове на МОН.
7.  Работи с ненормирано работно време.

ΙΙΙ. УЧИТЕЛИ
1. Учителят е длъжен да:
1.1.  Изпълнява задълженията си, съобразно длъжностната характеристика, Кодекса на труда и държавните образователни стандарти.
1.2.  Организират и провеждат ОВП, съгласно учебните планове и програми.
1.3.  Влизат в час с биенето на втория звънец.
1.4.  Изискват от учениците да поддържат чистотата в учебната сграда и двора.
1.5.  При отсъствия на учениците, класните ръководители уведомяват своевременно училищното ръководство и родителите/настойниците.
1.6.  Дежурят в училище по утвърден график-разписание и идват 15 мин. преди първия час като следят за спазване на реда и опазване на сградата.
1.7.  Учителите, завеждащи учебни кабинети отговарят за изправността на уредите в тях и се грижат за обогатяването им.
1.8.  Работното време на учителите се определя от седмичното разписание, дневния и седмичния режим.
1.9.  Опазва живота и здравето на учениците.
1.10.  Повишава системно квалификацията си.
1.11.  Изпълнява решенията на педагогическия съвет, експертите и нарежданията на Регионално управление по образованието – Разград, заповедите на Директора.
1.12.  Нанася своевременно преподадения материал, да удостоверява с подписа си в дневника взетите часове и да води прецизно учебната документация.
2.  Учителят няма право да накърнява човешките и гражданските права на ученика, да унижава личното му достойнство и да прилага форми на физическо и психическо насилие върху неговата личност.
2.1.  Да изпраща ученици по време на учебен час за помагала, дневници и лични услуги.
2.2.  Да приема подаръци от ученици, с изключение на цветя.
								
IV. ЗАДЪЛЖЕНИЯ НА ДЕЖУРНИЯ  УЧИТЕЛ
1.  Дежурството в училище се изпълнява от всички учители и възпитатели по утвърден от директора график.
2.  Дежурните учители идват в училище 15 минути преди  първия учебен  час и напускат след приключване на учебните занятия.
3.  Дежурния учител проверява готовността на училищната сграда за провеждане на учебните занятия.
4.  По време на учебния ден следи за реда и дисциплината в училище.

ДЕЖУРНИЯТ УЧИТЕЛ ОТГОВАРЯ  ЗА:
1.  Нормалното провеждане на учебните занятия.
2.  Следи за опазване на материалната база.
3.  Уведомява учителите за отмяна на задачи, за промени в седмичното разписание и актуaлни съобщения.
4.  Своевременно реагира и при възможност отстранява допуснати нарушения.

VI.     ЗАВЕЖДАЩ АДМИНИСТРАТИВНА СЛУЖБА
  Работно време:      сутрин - 8.00 - 12.00 часа
                              след обяд - 13.00 - 17.00 часа
1.  Изпълнява техническите функции по осигуряване и обслужване работата на учебно-възпитателното заведение.
1.1.  Ежемесечно изготвя отчети за присъствието на персонала.
1.2.  Изготвя трудови договори и допълнителни споразумения.
2.  Води деловодството, предава получената информация, открива същата след преглеждането й по назначение и следи за сроковете, определени от директора за изпълнение на поставените задачи.
3.  Приема, регистрира и разпределя входящата кореспонденция. Води отчетност за получената и изпращаната кореспонденция.
4.  Носи отговорност за съхраняване и архивиране на задължителната училищна  документация.
5.  Спазва служебна дискретност. Няма право да издава документи.
6.  Работи в училищната библиотека от 13.00 до 15.00 часа.
7.  Обработва новопостъпилата литература, регистрира я в инвентарната книга и я сигнализира, в зависимост от структурата на подреждането на библиотечния фонд.
8.  Изучава читателските потребности в учебно възпитателното заведение и съобразно с тях пропагандира и насочва литературата към потребителите.
9.  Приема учебниците и ги съхранява.

VII. ЗАДЪЛЖЕНИЯ  НА ОГНЯР
1. Работно време: 8.00 – 12.00;  13.00 – 17,00 ч.
       През отоплителния период: 6.00 – 10.00 ч.; 13.00 – 17.00 ч. 
2. Огнярът отговаря за изправността на парната инсталация и осигурява нормално отопление.
3. Отговаря за противопожарната охрана в училището.
4. Отговаря за изправността на осветлението и отстраняването на авариите.
5. При нужда взема участие в ремонта на училищната сграда.
  
VІІІ. ЗАДЪЛЖЕНИЯ НА ОБЩ РАБОТНИК
1. Поддържа в изправност поверените му съоръжения и устройства, като осигурява правилната им и непрекъсната експлоатация. 
2. Извършва цялостна подготвителна дейност, необходима за ремонт и поддръжка на сградата.
3. Осигурява надеждна и безаварийна работа, правилна експлоатация и своевременен ремонт на видовете оборудване, инсталации, комуникации, установки, машини и приспособления за които отговаря;
4. Следи за състоянието и за изправността на предоставената му техника, инструменти и материали и се грижи за тяхното правилно използване.
5. Анализира причините за аварии, като разработва мероприятия за предотвратяването им;
6. Следи работата на устройствата и съоръженията, извършва технически прегледи и профилактика, както и за състоянието на сградите и помещенията на дружеството. При възникнала необходимост за ремонт, както и при аварийна ситуация информира директора.
7. Извършва строителни и довършителни работи по ремонта и поддръжката на сградния фонд и помещенията на сградата.
8. Прави заявки за необходимите материали и консумативи необходими за поддръжката на сградата.
9. Локализира и отстранява възникнали повреди в апаратурата.
10. При получен сигнал посещава незабавно съответното място за откриване на причината за повредата и отстраняването й.
11. Информира директора за местонахождението си и работата, която извършва в рамките на работното си време.
12. Участва в инструктажа по техника на безопасността и инструктира работниците, обслужващи съоръженията и устройствата.
13. При необходимост изпълнява и други задачи, възложени във връзка с изпълнение на работата.


ІХ. ЗАДЪЛЖЕНИЯ  НА ХИГИЕНИСТА
1.  Работи на смени:
	I смяна от 6.00 до 14.00 часа
	II смяна от 10.00 до 18.00 часа
2.  Извършва редовно и качествено почистване и дезинфекция на класните стаи, кабинети, коридори, физкултурен салон, игротека и сервизни помещения.
3.  Грижи се за цветята в класните стаи, коридорите и двора.
4.  Всекидневно почистване на тревните площи и плочниците.
4.  Ежемесечно почиства основно класните стаи.
5.  Отговаря за своевременното биене на звънеца по установения график.
6. Спазва правилата за охрана на труда

		
				

СЪГЛАСУВАНО С:  
Нина Лалева,
Председател СО     	                    

